آمریکا خاریجی ایشلر ناظیری رکس تیلرسون‌دان اعتراف کیمی آچیقلاما ...
تیلرسون، اؤلکه‌سی‌نین روسیایا ایستیقامت‌لی یئنی تحریم قرارین‌دان، اؤزون‌ ده پرزیدنت دونالد ترامپین دا ممنون اولمادیغینی سؤیله‌دی.
آمریکا‌لی ناظیر، روسیا ایله علاقه‌لری‌نین "دیقته دگر بیر گرگین‌لیک" ایچینده اولدوغونو دا بیلدیردی.
رکس تیلرسون، خاریجی ایشلر ناظیرلیگینده تشکیل ائتدیگی مطبوعات کونفرانسیندا، آمریکان خاریجی سیاستینه دایر قیمتلندیرمه‌لر ائتدی.
روسیانین کئچن هفته اؤلکه‌دکی آمریکان دیپلومات ساییسینی 755 نفر آزالتما قراری آلماسی‌نین ایکی اؤلکه آراسین‌داکی علاقه‌لری داها دا پیسه گؤتورمه‌دیغینی ایستیقامت‌لی بیر سوال اوزرینه تیلرسون، روسیا دولت باشقانی ولادیمیر پوتین‌ین سؤز موضوعسو قراری اسکی پرزیدنت باراک اوبامانین، دسامبر آییندا 35 روس دیپلوماتی‌نین اؤلکه‌دن گؤندریلمه‌سی قرارینی دنگئلمک اوچون وئردیگینی ایفاده ائتدی.
آمریکانین یئنی تحریم‌لر گتیرمه‌سی‌نین پوتین‌ین او تاریخ‌دن بو یانا گیزلی توتدوغو جواب حاقینی ایستیفاده ائتمه‌سینه آچدیغینی دیله گتیرن تیلرسون، "باشقان پوتین‌ین ده روسیادا گؤزونون ایچینه باخان بیر خالقی وار. بو سبب‌دن سیمتریک بیر آددیم آتماسی لازیم اولدوغونو حیس ائتدیگینی دوشونورم" دئدی .
ترامپین کئچن هفته ازیجی بیر اکثریتله کونگره‌دن کئچن روسیایا یئنی تحریم قرارینی ایچه‌رن قانونو ایمضالایاجاغینی دا یازان تیلرسون، بئله داوام ائتدی:
"نه من، نه ده پرزیدنت بو تحریم‌لری تطبیق ائدن کونگره‌نین بو آددیمیندا و او آددیمی آتما شکیل‌لرین‌دن ممنونوق. بون‌لارین بیزیم تلاشلاریمیز باخیمین‌دان فایدا‌لی اولمادیغی موضوعسوندا آچیقدیق آنجاق بو اونلارین ائتدیگی قرار. بونو ازیجی بیر اکثریتله آلدی‌لار."
